
Editoryal 


Labanan ang mabilis na nag-iibayong 
armadong interbensyon ng US 
sa bansa 


igit na pinatutunayan 
H ng pinakahuling mga SANG GA 

pangyayari at mga dek- a! NISSAN y DEL NORTE 
larasyon ng Malakanyang ang A-. NG FA r AN OI WA ~ 
papabilis na pagtaas ng antas | NA vg 
ng interbensyong militar ng US 
sa bansa at ang kahalagahang 
puspusang isulong ang malawa- 
kang kilusan laban dito. 

Nitong Hunyo 3, pinagka- 
isahan na ng GRP at ng US 
sa pamamagitan nina Gloria 
Macapagal-Arroyo at US Deputy 
Defense Sec. Paul Wolfowitz 
ang pagsanib ng mga tropang N 
Amerikanong kalahok sa Bali- N | 
katan 02-1 sa mga operasyong 
antas--kumpanya ng AFP at 
pagpakat nila sa labas ng 
Basilan--para saklawin ang Wolfowitz, isang pagkakamali ang magtuon ng pansin sa isang isla lamang. 
Zamboanga Peninsula at iba Lantaran na niyang sinabi na bukas ang US na makialam sa Pilipinas lagpas 
pang lugar kung saan nagaganap pa sa paglulunsad ng mga “pagsasanay-militar”. 
mismo ang mga sagupaan sa Mahigpit ding ipinanukala ni Wolfowitz ang ekstensyon ng pananatili 
pagitan ng AFP at bandidong ng mga tropang Amerikanong “nagsasanay ng mga sundalong Pilipino” 
Abu Sayyaf. Ayon kay sa Mindanao. Ipinahayag na ng gubyerno ni Macapagal-Arroyo ang 

pagiging bukas nito sa panukala. Sinabi na rin ni Roilo 
Golez, ang National Security Adviser, na walang 
pangangailangang baguhin pa ang Terms of Reference 
para sa pagpapalawig ng presensya ng mga sundalong 
Amerikano sa bansa. 

Kaugnay ng mga ito, mahigpit ding iginigiit ng 
US sa pamamagitan ni Wolfowitz ang pagpirma 
ni Macapagal-Arroyo sa Mutual Logistics Support 
Agreement (MLSA). Aniya, kailangan ito para 
umano masimulan ng US at Pilipinas ang bagong 
mga hakbangin kaugnay ng pagtutulungan sa 
kampanya laban sa terorismo sa bansa at sa 
Southeast Asia. Kapalit umano nito ang karagdagang 
ayudang militar ng US para sa AFP. 


1 Editoryal: Labanan ang mabilis na nag-iibayong 
armadong interbensyon ng US sa bansa 


3 Komedya sa Senado at Kongreso 


4 BEC: Dagdag na salot sa sistema ng edukasyon 


(5) Kolonyal na oryentasyon (6) Hinggil sa 
pagtataas ng matrikula 


7 Mga magsasaka sa Bikol, umaani ng tagumpay 
8 Ang lusong ni Mang Jose 


9 DYnastiya sa Isabela 
(10) Mga negosyo ni Dy, poprotektahan ng CAFGU 


11 Pananalanta ng pasistang estado 


(12) Lansakang paglabag sa mga karapatang-tao 
sa Mindoro 


13 Mga anti-globalisasyong pagkilos, sumusulong 


14 Mga kilusang masa laban sa mga imperyalistang 
dikta, lumalakas sa buong daigdig 


15 Palayain ang mga detenidong pulitikal 
sa buong mundo! 


16 Balita 


Sa pag-apruba sa MLSA, mag- 

kakaroon ang imperyalismong US ng 
F . karapatang gumamit ng 
- anumang pasilidad, saan 
man sa bansa, kailanman 

naisin at gaano man katagal 
para sa pwersang militar nito. 


pasilidad na pag-iimbakan ng mga 
armas sa bansa. 

Napakalinaw na sa gayong 
mga tinutungo ng mga pang- 
yayari ay pinag-iibayo at 
' binibilisan ng US ang pagpapalawak 

at pagiging permanente ng pagbabase 
ng mga sandatahang pwersa nito sa Pilipinas. 
Habang lumalaon, ibayong lumalaki ang banta ng 
paglulunsad ng magkasanib na mga operasyong 
militar ng AFP at mga tropang Amerikano laban 
sa pambansa-demokratikong rebolusyonaryong 
kilusan. 

Ang pagkamatay ng mga bihag ng Abu Sayyaf 
na sina Martin Burnham at Ediborah Yap sa isang 
bigong rescue operation nitong Hunyo 7 sa Sirawai, 
Zamboanga del Norte at ang pagkabawi kay Gracia 
Burnham ay isinasangkalan ng US at ng rehimeng 
Macapagal-Arroyo para lubusin ang kawalang 
pakundangan ng mga pinagsanib na operasyon ng 
mga tropa ng US at AFP sa Mindanao at lalo pang 
itulak ang interbensyong militar ng US sa bansa. 
Sa harap ng pangyayari, idineklara ni Macapagal- 
Arroyo na ang “paglaban sa kahirapan at terorismo”, 
na dati umano'y nakatuon lamang sa pagtugis sa 
Abu Sayyaf sa Basilan at Zamboanga del Norte, ay 
hindi na ililimita sa mga lugar na ito kundi sasaklaw 
na sa iba pang dako ng bansa. 

Habang naghahanda ang rebolusyonaryong 
kilusan at mamamayan sa lumalaking banta ng 
armadong agresyon ng US, dapat puspusang 
pukawin, organisahin at pakilusin ang mamamayan 
laban sa imperyalistang interbensyon. Dapat 
ubos-kayang kumilos ang mga rebolusyonaryong 
pwersa at mamamayan upang pigilin at labanan 
ang lumalalang interbensyon ng US, palayasin 
ang lahat ng tropang mananakop at patalsikin 
ang rehimeng Macapagal-Arroyo na todo-todong 
nakikipagkutsabahan sa US para lapastanganin ang 
soberanya ng bansa. 

Komedya sa Senado at Kongreso 


atagal nang kinamumuhian ng mama- 

mayan ang senado at kongreso at ang 
kabuuan ng reaksyunaryong estado at sistema 
dahil sa kabulukan at kainutilan ng mga ito. 
Katulad ng iba pang sangay ng gubyerno, 
mga instrumento ito ng mga naghaharing uri 
sa pang-aapi, panlilinlang at pagnanakaw 
sa bayan. 

Lalong naging kamuhi-muhi ang mga 
ito dulot ng malaking komedya na ginawa 
kamakailan ng magkaribal na paksyon 
ng mga reaksyunaryong uri sa senado at 
kongreso. 

Matatandaang makaraang makuha ng 
naghaharing pangkatin ang mayorya sa 
senado noong 2001, ang dati nang pabaling- 
baling na si Sen. John Osmeña ay lumipat 
sa panig ng administrasyon. Kapalit nito'y 
ang pagtalaga sa kanya bilang tagapangulo 
ng makapangyarihang komite sa pinansya 
ng senado at pagtamasa niya ng iba pang 
pabor mula sa Malakanyang. Iisang boto 
ang lamang ng naghaharing paksyon. 
Kayat nang nagkataong nasa labas ng 
bansa si Sen. Ramon Revilla para 
magpagamot at muling bumaling 
si Osmeña sa oposisyon, biglang 
nakuha ng mga ito ang mayorya 
sa senado. 

Ngunit hindi ito sapat para 
palitan ang pamumuno ng senado 
kayat nanatiling hawak ito 
ng naghaharing paksyon sa 
katauhan ni Senate Pres. 
Franklin Drilon. Sa pangu- 
nguna ni Drilon, ang senado ay 
kaagad isinara ng mga maka- adminis- 
trasyong senador. Ipinagpatuloy 
naman ng oposisyon ang mga sesyon 
ng senado at nagpasa rin ng batas nang 

wala nang partisipasyon ang mga maka- 
administrasyong senador. 

Agad ring isinara nina Speaker Jose de 
Venecia ang kongreso at kinandaduhan nila 
ang bulwagan, bilang pagsuporta sa mga 
maka-administrasyong senador. Tulad ng 
ginawa sa senado, ipinagpatuloy din ng mga 
kongresman ng oposisyon ang mga sesyon sa 
labas ng bulwagan ng kongreso, gamit ang 
martilyo sa halip na malyete (gavel—simbolo 
ng awtoridad). 

Ang reaksyunaryong gubyerno ay mayroon 
ngayong dalawang senado at dalawang 
kongreso. Kapwa sila naggigiitang sila 
ang lehitimo. Bunga nito, napaparalisa ang 
ilang gawain ng reaksyunaryong gubyerno. 
Seryosong-seryoso ang mga oportunistang 
senador at kongresman sa ginawa nilang mga 
maniobra, ngunit pinagtatawanan at kinaiinisan 
lamang sila ng mamamayan. 


Basic Education Curriculum ng DepEd 


Dagdag na salot sa sistema ng edukasyon 


pinailalim ngayong Hunyo ng 

Department of Education 
(DepEd) ang lahat ng pam- 
publikong paaralan, mula 
Grade 1-5 at mula sa First 
hanggang Third Year sa 
hayskul, sa Basic Education 
Curriculum (BEC). Laman 
ng kurikulum na ito ang 4 
limang subject: Pilipino, 
Ingles, Matematika, 
Agham at ang tinatagu- 
riang Makabayan.Pinag- 
sama-sama sa Makabayan 
ang dating magkakahiwalay 
na subject na Araling Panlipunan, Edukasyong 
Pantahanan at Pangkabuhayan, Musika, Sining at 
Edukasyong Pangkatawan, at Kagandahang Asal 
para sa elementarya. Para naman sa hayskul, 
pinag-isa sa Makabayan ang Araling Panlipunan 
(tumatalakay sa Kasaysayan at Pamahalaan, Asian 
Studies, World History at Economics sa apat na 
baitang ng segundaryong edukasyon), Teknolohiya at 
Edukasyong Pantahanan at Pangkabuhayan, Musika, 
Sining at Edukasyong Pangkatawan at Pangkalusugan, 
at Edukasyon sa Pagpapahalaga. Mistulang malaki 
ang oras na inilaan sa Makabayan kumpara sa iba 
pang subject. Subalit sa aktwal, binawasan ang oras 
sa pagtuturo ng mga paksang nakapaloob dito para 
idagdag sa iba pang subject ng BEC. 


IPINAPATAW NG DEPED ANG BEC SA LAYUNING IBAYONG 
hulmahin ang kabataan bilang mga kawal ng “globa- 
lisasyon”. Mismong si Education Sec. Raul S. Roco 
ang nagsambit na nais ituro ng BEC ang “patriyotismo” 
na kumikilala sa “pagsasandigan ng mga bansa (global 
interdependence)”- -sa madaling sabi, sa lubos na 
pagpapailalim sa imperyalistang “globalisasyon”. 
Ang pagbibigay-diin ng BEC sa mga bokasyunal 
at teknikal na mga pagsasanay ay ibinatay sa mga 
rekomendasyon ng Asian Development Bank (ADB) at 
World Bank (WB) noon pang 1998. Nakasaad rito na 

na maging “kompetitibo” 
ay nakasalalay sa pagka- 
karoon ng mga gradweyt na 
may mataas na kasanayan 
sa paggawa sa larangan ng 
elektroniks, pagmamanu- 
paktura at serbisyong pan- 
turismo. Itinakda nito ang 
RN N papel ng Pilipinas bilang taga- 
suplay ng mga manggagawa 
para sa mga multinasyunal. 
Ang pagbabawas naman sa mga 
pangunahing subject ay alinsunod sa 
dikta ng ADB at WB na i-streamline 
ang kurikulum para makatipid at matiyak ang 
pagbabayad ng Pilipinas ng utang laluna sa mga 
imperyalistang institusyong gaya nito. 


JANG kakayahan ng Pilipinas 


j i 


MALINAW NA ANG BEC AY BAHAGI LAMANG NG SERYE NG 
mga diumano'y reporma sa sistema ng edukasyon na 
itinutulak ng International Monetary Fund (IMF) at 
WB mula pa noong dekada 1970. 

Noon pa mang 1962 ay binalak na ng IMF-WB na 
pondohan ang sistema ng edukasyon sa bansa tungo sa 
pagpapalawak ng bokasyunal na pag-aaral. Ito'y upang 
mas makatugon ang pwersa sa paggawa ng Pilipinas 
sa mga pangangailangan ng pandaigdigang sistemang 
kapitalista. Batay sa isang sarbey na pinondohan 
ng US, noong 1972 ay ipinataw ng diktadurang 
Marcos ang Presidential Decree 6-A o Educational 
Development Decree. Sa ilalim nito, binigyang-diin 
ang pagsasanay ng mga manggagawang teknikal 
at bokasyunal. Ipinalathala ang mga teksbuk sa 
Instructional Materials Corporation, isang institusyong 
pinondohan din ng US, upang matiyak na aayon sa 
dikreto ang nilalaman ng mga libro sa paaralan. 

Noong 1974, upang itulak ang paparaming mag- 
aaral na kumuha ng teknikal o bokasyunal na kurso, 
nilimitahan ang bilang ng mga pumapasok sa kolehiyo 
sa pamamagitan ng National College Entrance 
Examination (NCEE). Bagaman paglao'y pinalitan 

ito ng National Secondary Achievement Test, nanatili ang NCEE 
sa esensya. 

Nang ipataw ng rehimeng Marcos ang Education Act of 1982, 
tuluyan nang tinalikuran ng estado ang obligasyong bigyan ng 
serbisyong pang-edukasyon ang mamamayan. Lumiit na nang lumiit 
ang badyet sa edukasyon. Hinayaan ang mga pribadong paaralan na 
gawin itong negosyo sa pamamagitan ng walang-rendang pagtataas 
ng matrikula. 

Ang mga hakbang na ito ay ipinagpatuloy lamang sa mga 
ipinatupad na programa sa sistema ng edukasyon ng mga sumunod 
na rehimen (tingnan ang Talaan). 


Ilan pang mga programang ipinatupad 
sa sistema ng edukasyon mula 1986 


e Program for Decentralized Education (PRODED) para sa 
elementarya at Secondary Education Development Program 
(SEDP), dekada 1980. Pinalitan nito ang kurikulum ng elementarya 
at hayskul para tumutok na lamang sa pagpapaunlad ng kasanayan 
sa pagbasa, pagsulat at aritmetik, na kinakailangan sa pagpasok 
sa mga pabrika o paghahandikrap. Pinaikli ang oras para sa sibika, 
kultura at matematika. 


e RA 6655 o Batas na nagtadhana ng libreng hayskul, 1988. 
Idineklara na libre ang matrikula sa mga pampublikong hayskul. 
Tiniyak na nilalaman ng kurikulum para sa sekundaryong edukasyon 
ang mga bokasyunal at teknikal na kurso na “magbibigay sa mga 
estudyante ng mapagkakakitaang empleyo”. 


e General Agreement on Trade in Services (GATS), 1998. Ibayong 
pinagtibay ang pagiging komersyalisado ng edukasyon nang ibinukas 
ito sa pagpasok ng mga dayuhang korporasyon. 


. Long-Term Higher Education Development Plan. Sistematikong 
binawasan ang bilang ng mga kolehiyo at unibersidad na 
sinusubsidyuhan ng estado mula 109 hanggang 25 pagsapit ng 
taong 2005. Sa ilalim ng rehimeng Estrada, tuluy-tuloy pang 
binawasan ang badyet para sa mga paaralang ito. 


e Pagbubuo ng Technical Education Skills Development Authority 
(TESDA), 1994. Pinangasiwaan nito ang mga programa sa teknikal 
at bokasyunal na pagsasanay at apprenticeship ng mga estudyante. 
Bahagi nito ang pagpapatupad ng Dual Training System Act, 
ang malawakang pagpapa-practicum sa mga estudyante sa mga 
dambuhalang korporasyon. 


e Commission on Higher Education (CHEd) Memo No. 59. Nilimita 
nito ang mga kurso sa agham panlipunan. 

Kolonyal na oryentasyon 
ng sistema 
sa edukasyon 


Noong 1900, ANG 
a Pilipinas ay pina- 
[LPA mamahalaan pa ng 
Ehi [oi kolonyal na gub- 
NON W7 yernong Amerikano 
BADA | sa pamamagitan ng 

Philippine Commis- 
sion. Sa bisa ng Act No. 74 ng 
komisyong ito, nagpadala ng 1,000 
Amerikanong guro, ang Thomasites 
(pinangalanan batay sa barkong 
USS Thomas na kanilang sinakyan 
patungong Pilipinas), itinayo ang 
Department of Public Instruction, 
inorganisa ang mga paaralang 
pangguro, agrikultural, bokasyunal 
at pangmarino at nagbuhos ng di 
bababa sa 5700,000 para sa mga 
gusali, kagamitan at sweldo. Layunin 
nitong gamitin ang edukasyon upang 
magkintal ng kolonyal na kaisipan 
imbes na kritikal na pag-iisip at 
patriyotismo. 

Ipinadala ang Thomasites sa 
Pilipinas upang palaganapin ang 
maka-imperyalistang pilosopiya at 
kultura at palabnawin ang mga 
makabayan at progresibong ideya. 
Upang mapadulas ito, pinalaganap 
nila ang wikang Ingles. Pinalaganap 
din nila ang kamalayang mga 
bandido at magnanakaw ang mga 
rebolusyonaryong Pilipino. Nilayon 
ng Thomasites na paamuin ang 
mamamayan upang maluwag nilang 
yakapin ang kolonisasyon. Bahagi 
ito ng kampanyang pasipikasyon ng 
pamahalaang militar ng US sa bansa 
sa gitna ng sumisiklab na digmaang 
Pilipino-Amerikano. 

Sa layuning maghubog ng mga 
elitistang lider na magsisilbi sa 
mga planong pampulitika at pang- 


ekonomya ng US sa bansa, itinatag 
ang Unibersidad ng Pilipinas (UP) 
noong 1908. Ihinulma ang kurikulum 
at pinili ang materyales sa pagtuturo 
rito alinsunod sa aktwal na direksyon ng 
imperyalismong US. 

Nagsilbi sa monopolyong interes 
ng US ang pagbuhos ng mga dayuhang 
donasyon sa UP at paglaganap dito 
ng mga institusyon at proyekto sa 
pananaliksik na pinondohan ng US 
Agency for International Development, 
WB, Leo Fulbright Foundation, Ford 
Foundation at mga katulad na imper- 
yalisang ahensya at institusyon. Bukod sa 
UP, nagsilbi na rin ang iba pang kolehiyo 
at unibersidad ng estado sa ganitong 
layunin. 

Nagsanay din ng maraming Pili- 
pinong iskolar sa mga unibersidad sa US 
at mga upisyal-militar sa mga paaralang 
militar ng US. Ganito ang nilaman ng 
mga dekadang “pagsanay” ng US sa mga 
Pilipino para sa “sariling paggugubyerno 
at demokrasya”, bago pa man pumutok 
ang Ikalawang Digmaang Pandaigdig. 

Matapos itatag ng US ang neoko- 
lonyal na estado sa Pilipinas sa 
anyo ng papet na republika noong 
1946, napanatiling nasa kontrol at 
mapagpasyang impluwensya nito ang 
sistema ng edukasyon sa Pilipinas sa 
pamamagitan ng mga pandaigdigang 
ahensyang tulad ng WB. Lipos ng anti- 
komunismo at paglilinang ng paghanga 
sa “kaayusang Amerikano”, umigting 
ang pagdirehe at pagdisenyo ng US 
at mga pandaigdigang ahensya nito sa 
mga programa sa pag-aaral, libro at 
mga scholarship. Ang pag-iisip ng mga 
guro at mag-aaral ay signipikanteng 
inimpluwensyahan ng mentalidad na 
kontra sa pambansa at demokratikong 
mga adhikain ng mamamayan. Sa gayon, 
sinikap ng imperyalismong US na 
pigilang mag-alab ang makabayan at 
rebolusyonaryong diwa sa hanay ng 
mamamayan. 


Matrikula muling tumaas ngayong pasukan 


HABANG NAGLULUNSAD NG PROTESTA ANG MAMA- 
mayan laban sa pagtaas sa presyo ng tubig, langis 
at kuryente, tinututulan naman ng mga estudyante 
ang pagtataas ng matrikula at pagpapataw ng 
iba't ibang mga bayarin sa mga eskwelahan 
ngayong Hunyo. 

Nag-anunsyo na ang CHEd na magtataas ng 
matrikula ang 357 pribadong kolehiyo at unibersidad sa buong 
bansa. May abereyds na 13% ang itinaas ng mga matrikula. Halos 
28% ng 1,271 pribadong kolehiyo at unibersidad ang nagtaas ng 
matrikula nang mula 10-1106. Nasa Kamaynilaan ang 96 sa mga 
eskwelahan na nagtaas ng matrikula. Pinakamalaki ang itinaas ng 
J.P. Sioson General Hospital and Colleges sa Maynila (111%). 
Aabot naman nang 85% ang itinaas ng matrikula sa mga kolehiyo 
at unibersidad sa Western Visayas. 

Inianunsyo na rin ng DepEd mismo na 103 sa 981 pribadong 
preschool (paaralan ng paghahanda para sa elementarya) sa 
Kamaynilaan ang magtataas ng matrikula nang hanggang 30% sa 
darating na pagbubukas ng eskwela. 

Ang tanging aksyon ng DepEd ay magtanong sa mga 
eskwelahan kung lalampas ba sa 5% ang sisingiling karagdagan 
sa matrikula at hingan ang mga ito ng ulat. Ito'y upang 
diumano'y alamin kung ang alokasyon ng itinaas ng matrikula 
ay ayon sa regulasyon: 

e 70% para sa sweldo ng mga guro 

e 20% para sa pagpapaunlad ng pasilidad 

at pagpapabuti ng serbisyo ng paaralan 

e 10% para sa tubo 

Wala sa pusisyon kapwa ang DepEd at CHEd na pigilan ang 
pagtaas ng singil sapagkat walang batas ang bansa na pumipigil 
dito. Ang iba't ibang panukala sa Kongreso na nagtangkang 
ilimita sa isang takdang porsyento ang maaaring itaas ng 
matrikula ay hindi umuusad. Masahol pa, sa panukalang Tuition 
Fee Rationalization Act (TFRA) sa Kongreso ngayon, nais 
pahintulutan ang pagtataas nang hanggang 15% nang walang 
konsultasyon. 


mO 


Mariin itong tinutuligsa ng mga militanteng grupo ng 
kabataan. Nitong Mayo 20, naglabas ng pahayag ang National 
Union of Students of the Philippines na nagbabasura sa 
naturang panukala. Anito, lalo lamang mapagkakaitan ng 
edukasyon ang kabataang Pilipino dahil sa TFRA. Kaugnay 
nito, mula noong Mayo ay pana-panahong naglulunsad ng 
mga pagkilos sa lansangan ang mga estudyante at kabataan sa 
pangunguna rin ng Anakbayan, League of Filipino Students 
at Students Christian Movement. 

Kampanya sa niyugan 


Mga magsasaka sa Bikol, 
umaani ng tagumpay 


unsod ng pagdagsa ng humigit-kumulang 3,000 nagpoprotestang 

magniniyog sa Cosay Oil Mills sa Pili, Camarines Sur noong Marso 
16, naitaas ang presyo ng kopra mula P9.80 tungong P11.00 bawat 
kilo. Ang mga magniniyog ay kabilang sa prubinsyal na tsapter ng 
militanteng Bicol Coconut Planters’? Association, Inc. (BCPAD) at 
nagmula sa mga bayan ng Nabua, Balatan, Bato, Bula, Baao, 

Buhi at Iriga City. ( 

Sakay ng mahigit 40 dyip at trak, nag-caravan ang (NN 
mga magsasaka mula sa Nabua. Bago tumuloy sa bayan | | 
ng Pili, nagpiket sila sa tapat ng mga upisina sa Baao | 
ng repormistang Philippine Rural Reconstruction 
Movement at Pambansang Koalisyon ng Samahan 
ng mga Magsasaka at Manggagawa sa Niyugan. 
Binatikos nila ang pagpapanggap ng dalawang 
non-government organization bilang kinatawan ng 
mga magniniyog sa pakikipag-areglo kay Danding 
Cojuangco kaugnay ng pondong coco levy. 

Pagdating sa Cosay Oil Mills, hindi inabot ng 
mga magsasaka ang may-aring si Victor Cosay kaya 
nabigo ang binalak na kumprontasyon. Ang pamilyang 
Cosay ang pinakamalaking negosyante ng niyog at iba 
pang produktong agrikultural sa Bikol. Noong Abril 6, “3 
bumalik sa oil mill ang 100 lider ng mga magniniyog 
at itinuloy ang kumprontasyon. Napwersa si Cosay na itaas ang presyo 
ng kopra, ipatanggal ang kaltas para sa resiko at ipa-calibrate ang mga 
timbangan upang tiyaking walang daya sa mga ito. 

Mahigit 2,000 namang magniniyog ang lumahok sa isa pang 
pagkilos na pinangunahan ng BCPAI sa Pasacao, Camarines Sur noong 
Marso 18. Nagrali sa tapat ng Bicol Oil Mills ang mga magniniyog 
na nagmula sa mga bayan ng San Fernando, Pasacao, Pamplona, 
Libmanan, Sipocot at Bula sa nasabi ring prubinsya. Nagpiket din 
sila sa tapat ng bahay ni Apeng Olivan, may-ari ng oil mill, upang 
kumprontahin siya ngunit hindi siya nagpakita sa kanila. Bago tapusin 
ng mga magsasaka ang aktibidad at organisadong umuwi, nagkaroon 
ng bahagyang tensyon nang magbanta ang mga pulis ng munisipyo na 
bubuwagin ang rali dahil hanggang sa plasa lamang daw ang pahintulot 
na ibinigay dito. 


H 

ANG MGA PAGKILOS NA ITO AY PANIMULANG SIKAD SA REHIYON NG 
isang pambansang kampanya sa niyugan na sinimulan ng Kilusang 
Magbubukid ng Pilipinas, BCPAI at Piglas-Timog Katagalugan noong 

Enero. Sa harap ng lumulubhang 
kahirapan at kaapihan ng maliliit 
na magniniyog, nagpapanibagong- 
sigla ang BCPAI matapos ang ilang 
taong pagiging di aktibo. 

Habang isinusulong ang kam- 
panya, tuluy-tuloy ang muling pag- 
bubuong pang-organisasyon ng 
BCPAI mula sa antas ng rehiyon 
hanggang sa mga munisipal na 
tsapter. Inilunsad noong Abril 2 
ang panrehiyong asembliya nito 


sa Legazpi City. Inihalal dito ang 


panrehiyong pamunuan at bina- 
~N langkas ang pangkalahatang 
YN programa ng pagkilos ng orga- 
Na nisasyon. 
i Pinagkaisahan sa 
òà asembliya ang apat na 
n AJ pangunahing pana- 
Well wagan ng mga mag- 
"CT S. 
g gwa] niniyog sa kasalu- 
a] kuyang kampanya: 
” (1) itaas ang presyo 
ng kopra tungong 
P20.00 bawat kilo, 
c4 katumbas ng isang 
N kilong bigas: (2) alisin 
= @angresikong kinakaltas 
sa presyo, (3) itigil ang 
pandaraya sa timbangan ng kopra; 
at (4) ibalik ang pondong coco 
levy sa maliliit na magniniyog. 
Bukod sa mga ito ay nagkakaisa 
rin ang BCPAI sa paglaban sa 
militarisasyon sa kanayunan at sa 
kaakibat nitong mga paglabag sa 
karapatang-tao. 


MAHALAGANG IGPAW ANG PAGPA- 
panibagong-sigla ng BCPAI at ang 
masigasig na pangunguna nito sa 
kampanya sa niyugan sa Bikol. 
Kasabay ng mga magniniyog sa 
Timog Katagalugan at iba pang 
rehiyong kalahok sa nagpapatuloy 
na kampanya, umaani ng tagumpay 
ang mga magsasakang Bikolano. 


Tulungan sa pagsasaka 


Ang lusong ni Mang Jose 


Ang sumusunod ay pinaikling bersyon ng artikulong lumabas sa Pasa Bilis, 
rebolusyonaryong pangmasang pahayagan ng rehiyong Timog Mindanao 


Madalas naming inihahapag 
na problema noon sa aming 
grupo kung paano mapalalaki ang 
aming ani. Ang mga kasamang 
kumikilos sa aming lugar ang unang 
humimok sa amin na mag-lusong 
o magsagawa ng kolektibong 
pagsasaka. 


Noong hindi pa pinag-uusapan 
ang lusong, naglunsad muna ang 
mga kasama at ang mga nasa 
organisasyong masa ng malalim 
na pag-aaral hinggil sa pyudal at 
malapyudal na pagsasamantala 
sa mga magsasaka sa kanayunan. 
Tinalakay dito kung paanong mula 
sa pagkakaisa ay magkakaroon 
ng kapangyarihan kaming maliliit 
dito sa kanayunan sa harap 
ng pagsasamantala sa amin ng 
mga panginoong maylupa at 
mga negosyante-usurero. Dito rin 
namin tinalakay at naunawaan 


ang malaking bentahe ng lusong 
para mapalaki ang aming ani 
at matugunan ang lumalaking 
pangangailangan ng aming pamil- 
ya. 

Noong wala pang lusong, hindi 
ko makaya ang kulang-kulang 
dalawang ektaryang sakahan, kahit 

tulungan pa ako ng aking 
asawa at isang anak na 
lalaki. Sapat-sapat lamang 
ang isang ektarya pero 
sagad na talaga ang aming 
katawan. 
Ngunit nang simu- 
lan na namin ang 
lusong, ang dating 
walong araw na pag- 
tatabas ay nagagawa 
sa isang araw lamang 
dahil walo kaming 
r f aktibong kasapi ng 
Wi HA aming grupo. Pag- 
KAW katapos sa aking sakahan, 
doon naman kami sa lupa 
ng ibang kasapi. Bunga nito, 
lumawak ang aming sakahan at 
nadagdagan ang aming ani. Bukod 
sa mais, nakapagtatanim pa kami 
ng mani at monggo. 


Kaya mula sa dati kong ani 
na kulang-kulang limang borden 
(sakong 60-70 kilo ang maaaring 
lamnin), ngayon ay umaabot na 
ito sa walo hanggang 10 borden 
ng hinimay na mais, katumbas ng 
walong buwang konsumo. 

Gayunman, may ilan pa rin 
kaming hinaharap na problema. 
Ang iba, hindi sanay sa dire- 


diretsong trabaho, gusto laging 
nagpapahinga. May ilan ding 
napakabagal magtrabaho. Mayroon 
ding mabilis pero hindi naman 
masinop ang trabaho. 

Ito'y dahil nasanay tayong 
magtrabaho nang solo. Matagal 
matanggal ang ganitong nakasa- 
nayan. Kaya walang-pagod kami 
sa pagpapaliwanag sa malaking 
bentahe ng lusong. 

Mahalagang paraan din ang 
pagpupunahan pagkatapos ng 
bawat trabaho dahil napag-uusapan 
kaagad ang aming mga pagkuku- 
lang at kung ano ang dapat pang 
paunlarin. 

Inspirasyon din sa amin ang 
antas na inabot ng kolektibong 
pagsasaka sa ibang lugar. Halim- 
bawa ang pagkakaroon ng komunal 
na sakahan kung saan ginagamit 
ang workpoints para kwentahin 
ang oras na iniambag ng bawat 
indibidwal. Pagsapit ng partihan, 
ang bahagi ng bawat isa ay 
nakabatay sa iniambag niyang 
trabaho. 


Sa kabilang banda, ibinahagi 
rin namin ang aming karanasan sa 
lusong sa iba pang kalapit-baryo. 

Dahil sa pagtatrabaho namin 
nang kolektibo, nagiging mas 
malapit ang relasyon naming 
magkakapitbahay. Napag-uusapan 
namin ang aming mga problema 
at kung papaano makakatulong 
dito ang bawat kasapi at ang orga- 
nisasyon sa kabuuan. 

Sabi nga ng mga kasamahan 
kong magsasaka, “Walang iwanan, 
hanggang sa tagumpay.” 

Dynastiya sa Isabela 


N nakaraang 40 taon, ang reaksyunaryong pulitika sa 4 
prubinsya ng Isabela ay nasa ilalim ng mahigpit at 
madugong kontrol ng warlord na dinastiyang Dy. Napanatili 
at napalawak ito sa pamamagitan ng paggamit ng kapangyarihang! 
burukratiko at pulisya-militar at pagmamantine ng private L4 
army, mga maniobrang pampulitika, tahasang pandarahas 48 
sa kanilang mga kalaban at lansakang paglabag sa mga @ 


karapatang-tao ng mamamayan. 


Nagsimulang mamayagpag ang 
angkang Dy noong dekada 1960 
nang maging meyor ng Cauayan 
ang yumaong si Faustino Dy Sr. 
Bilang gubernador, naghari si 
Faustino Sr., gamit ang kamay 
na bakal upang supilin ang 
mamamayan at lipulin ang mga 
kalaban sa pulitika. Ginamit niya 
ang kapangyarihang burukratiko 
at pakikikutsaba sa militar upang 
mula sa isang maliit na kiskisan 
ay mapalawak ang mga negosyo 
ng pamilya sa lupa, agribisnes, 
pagtotroso at sugal. 

Upang mapanatili ang kanyang 
pusisyon, sinuportahan ni Faustino 
Sr. ang lahat ng kandidato sa 
pagkapresidente at mabilis na 
kinakatigan ang sinumang nana- 
nalo. Nakipagtulungan siya kay 
Benigno Aquino Jr. noong huling 
bahagi ng dekada 1960 sa pani- 
niwalang ito ang papalit kay 
Marcos. Nang ipataw ang batas 
militar noong 1972 at ikinulong si 
Aquino, si Dy ay kaagad na naging 
kroni ng diktador. 

Nang mapatalsik si Marcos 
noong 1986, muling bumalimbing 
si Dy at nakuha niya ang pagkagu- 
bernador ng Isabela noong 1988. 
Mula noon, tiniyak ni Faustino Sr. 
na mahahawakan ng mga anak at 
apo niya ang iba't ibang pwesto sa 
prubinsya. 

Sa kasalukuyan, ang “4 


anak ni Faustino Sr. P 
na si Junior Dy ang 
gubernador ng Isabela. Ang ' 
isa pa nitong anak na si’ 
Faustino III ay kongresman ng 
ikalawang distrito, samantalang 
meyor ng Cauayan si Caesar Dy. 


MARAHAS NA REKORD 
NG PAMILYANG DY 


Madugo ang rekord ng pamil- 
yang Dy sa Isabela. Upang 
bigyang-proteksyon ang kanilang 
kapangyarihan, itinransporma ni 
Faustino Sr. noong 1970 bilang 
private army ang mga pulis, militar 
at kriminal sa prubinsya. Noong 
1970-72, ang Isabela ay pangalawa 
sa Tarlac sa bilang ng Barrio Self- 
Defense Unit. Noon namang 1988, 
kakutsaba ang 5th ID na nakabase 
sa Isabela, binuo ni Dy ang 15 
kumpanya ng CAFGU at inarmasan 
ang mga ito ng 600 M14 galing kay 
Gen. Ramon Montaño, hepe noon 
ng PC-INP. 

Mula pa sa panahon ni Faustino 
Sr., ipinapapatay ang sinumang 
humadlang sa kanilang mono- 
polyong paghahari sa pulitika 
o maglantad sa kinasasangkutan 
nilang mga anomalya at iligal na 
aktibidad. Noong Pebrero, ipinasara 
ni Mayor Caesar Dy ng Cauayan 
ang Bombo Radyo-Cauayan dahil 


sa matalas na pagbatikos nito sa 
mga Dy. 

Walang pakundangan din ang 
mga pulitikong Dy sa paglaban sa 
rebolusyonaryong kilusan. Hindi 
kailanman makalilimutan ang 
utos ng nakatatandang Dy noong 
1971 para pwersahang palayasin 
ang 50,000 mamamayan mula sa 
kanilang mga tirahan sa Forest 
Region sa silangang Isabela. Si 
Dy mismo ang bumubugbog sa 
mga nadarakip na pinaghihinalaang 
sumusuporta sa rebolusyonaryong 
kilusan, kayat binansagan siyang 
“Gubernador Dos por Dos”. 


IMPERYO NG PAMILYANG DY 


Malalaki ang kumpanya sa 
pagtotroso na pag-aari, inagaw o 
kontrolado ng pamilyang Dy. Ang 
deklaradong pag-aari ng mga Dy 
sa 99,000 ektaryang trosohan ang 
pinagmumulan ng P900 milyong 
taunang netong kita nila. Higit pa 
rito ang nagmumula sa iligal na 
pagtotroso at ismagling ng troso 
patungong Taiwan. 

Maging ang iba't ibang uri ng 
sugal ay monopolisado ng mga 


Dy. Kontrolado nila ang hweteng, 
tong-its, Small Town Lottery (o 
Lotto) at casino sa Isabela. 
Noong 1988-89, ipinakana ng 
mga Dy, kasosyo si Rep. “Jackie” 
Enrile at iba pang upisyal militar, 
ang raket na “Pyramid Scheme” 
(isang huwad na paluwagan 
na bumibiktima sa libu-libong 
mamamayan). 

Nagkakamal din ng yaman 
ang mga Dy sa pagkontrol sa 
mga kontrata at obras publikas. 
Pinakamalalaki sa mga ito ang 
halagang P900 milyon na Ila- 
gan-Palanan Road (1980-85), 
Magat Multi-purpose Dam Project 
(MMDP), Maharlika Highway 
(1972-76) at proyektong irigasyon 
ng NIA. 

Noong 1980-82, nakipagkut- 
saba ang pamilyang Dy kay 
Danding Cojuangco sa panga- 
ngamkam ng lupain sa dalawang 
asyenda sa Isabela, ang Hacienda 
Sta. Isabel at Hacienda San 
Antonio. Sangkot din ngayon ang 
mga anak sa pagpapalayas sa 
mga magsasaka para bigyang-daan 
ang malalawak na plantasyon ng 
kamoteng kahoy ni Cojuangco, 
proyektong kape ng Nestle, Bt 
corn testing at marami pang iba. 
Hindi rin binitawan ng mga Dy 
ang kontrol sa bigas kasabwat ang 
Binondo Cartel. 

Bumaling din sa real estate 
ang pamilyang Dy. Kabilang sa 
mga pag-aari nila ang Tierra 
Pura Subdivision, Doña Faustina, 
Sta. Maria Agri-Business at 
Isabela Hotel. Mayroon din silang 
mga condominium (gusali ng 
mga eksklusibong apartment) sa 
Greenhills at Quezon City. 

Pag-aari rin nila ang North- 
eastern Publishing and Printing 
Corp. at kontrolado nila ang mga 

pahayagang lokal sa prubinsya. 
May mga negosyo rin sila sa 
transportasyon, konstruksyon, 
pagkukumpuni ng mga sasakyan, 
pelikula at pati pornograpiya 
(paglalabas ng malalaswang sine 
at komiks). 

Sa nakaraang 40 taong pag- 
kontrol ng pamilyang Dy sa 
pulitika sa prubinsya, naka- 
pagpundar sila ng bilyun- 
bilyong pisong imperyo sa 
pamamagitan ng mga maniobra 
at dahas. Ginagamit nila nga- 
yong tuntungan ang mga ito 
para patampukin ang Isabela, sa 
partikular ang pinanggalingan 
nilang Cauayan, bilang isang 
“growth area” (erya ng kaun- 
laran). 


MGA KUMPANYA SA PAGTOTROSO 
AT SAWMILL NG MGA DY 
1. Isabela Wood Construction 
Development Corporation 
Twin Peaks Inc. 
2. Sierra Madre Lumber Inc. (SMLI) 
3. Consolidated Lumber and Logging 
Mills, Inc. (CLLMI) 
4. Jones Logging Corporation (JLC) 
5. Woodland Inc. 
6. RCC Lumber 


7. Pacific Timber Exporters Corp 
(PATECO) 
8. Mejore Furnitures 


9. Isabela Sierra Lumber and Milling 
Corporation (ISLAMCO) - 
prubinsya ng Quirino 

10. Mayantoc Sawmill 


Mga anti-mamamayang negosyo ni Dy 
sa Isabela, poprotektahan ng CAFGU 


POPROTEKSYUNAN NG MGA CAFGU ANG MGA ANTI-MAMAMAYANG 
proyekto at negosyo ng pamilyang Dy sa Isabela. 
Isang kumpanya ng CAFGU ang nakatakdang magprotekta sa 


mga kontrobersyal na plantasyon ng kamoteng kahoy, Bt corn 
testing fields at sa mungkahing pagmimina ng karbon (coal) sa 
prubinsya. 

Inamin mismo ni Defense Sec. Angelo Reyes sa okasyon ng 
ika-21 anibersaryo ng pagkakatatag ng 5? ID ng Philippine Army 
noong Mayo 24, na bibigyang-proteksyon ng CAFGU ang naturang 
mga proyekto batay sa kahilingan ng gubernador ng Isabela na si 
Faustino Dy Jr. Nitong Mayo ay iniulat din na aarmasan ni Dy ang 
mga alkalde ng anim na bayan sa Isabela para labanan ang BHB at 
mamamayang tutol sa naturang mga proyekto. 

Samantala, mariing tinutulan ng Danggayan Dagiti Mannalon 
iti Isabela (DAGAMDI), isang organisasyon ng magsasaka, ang 
pagmimina ng coal sapagkat maaapektuhan nito ang mamamayan 
sa 23 barangay sa mga bayan ng Naguilian at Benito Soliven at 
sa Cauayan City. 

Ayon din sa DAGAMI, ang plantasyon ng kamoteng kahoy at ang 
Bt corn testing fields, na proyekto ng sabwatang Danding Cojuangco 
at Dy, ay magpalalayas sa libu-libong magsasaka sa mga bayan ng 
Quirino, Quezon, Mallig, Sta. Maria, Sto. Tomas, Delfin Albano, 
Ilagan, Western Cabagan, Burgos, Aurora at Gamu. 

Pananalanta ng pasistang estado 

Abril-Hunyo 2002: 


HUNYO 6. Limang sibilyan ang namatay 

at tatlo pa ang nasugatan sa Barangay 

Bualan, Pikit, North Cotabato nang 
pagbabarilin sila ng mga tropa ng 6!" ID. Pinalalabas 
na mangangalabaw at nanlaban ang dating mga 
mandirigma ng MILF na kanilang pinagbabaril. 
Subalit kinumpirma ng isang organisador ng simbahan 
sa Pikit na ang mga biktima ay napaslang nang ireyd 
at mag-istraping sa dalawang bahay noong madaling 
araw ang militar. Kinilala niya ang mga biktima na sina 
Dokilman Duga, 48; Tata Duga, 7, Unutan Mangilay, 
44; Tahir Mangilay, 30; at Tukan 
Midtimbang, 30. Sugatan naman 
ang magkapatid na Mohammad, 
19, at Layse Mangilay, 2, at si 
Nasrodin Amerodin, 14. 


MAYO 21. Pinatay ng mga sundalo 
mula sa 52" Regional Command 
Company ng 204?” Bde sina Ruben Apolinar, ang 
kanyang asawang si Rodriga at ang kanilang ampon 
na si Nina, 6, sa Barangay Ilag, San Teodoro, Oriental 
Mindoro. Ang mag-asawa ay coordinator ng Bayan 
Muna sa kanilang lugar. 


MAYO 10. Dinukot ang isang walong buwang buntis sa 
harap ng Quezon C ity Hall at inabuso. Ang biktima ay 
kabilang sa istap ng Migrante International. Dinukot 
siya ng mga armadong kalalakihan mga 10:30 n.g. 
Hinipuan siya at binantaang gagahasain ng mga humuli 
sa kanya nang wala siyang maisagot sa ginawang 
interogasyon sa kanya. 


MAYO 4. Binaril si Marlyn Dawag Alonzo, 31 at tinutukan 
ng baril si Olivia Carias Cuevas, 43 sa Pangarap 
Village, Caloocan City. Ang mga biktima ay kabilang 
sa mga residenteng tumututol sa demolisyon ng Camel 
Development Corporation na pag-aari ni Gregorio 
“Greggy” Araneta II, manugang ni Imelda Marcos. 


MAYO 2. Pinatay sina Mostelo Gabay, 38, at Ricardo 
Dulay, 37, parehong lider ng komunidad sa Purok 5, 

umusunod ang ilang tampok na kaso ng mga paglabag sa karapatang-tao mula 


Barangay Tagaytay, Magsaysay, Davao del Sur. 
Bukod sa dalawang pinatay, nasugatan din si Marivic 
Ayuba, 18, nang paputukan sila ng mga sundalong 
kabilang sa 25 IB sa pamumuno ng isang Lieutenant 
Soriano. Inaresto rin sina Rosalie Uripaypay, 18, 
Evelyn Ngujo, 37, at Eleazar Alili, 19. 

Mga 5:00 n.u. nang dumating sa baryo ang 
humigit-kumulang sa 70 sundalo. Pinalibutan ang mga 
bahay nina Gabay at Dulay. Hinalughog ang isang 
bahay at hinuli ang tatlong pinaghihinalaang mga 
kasapi ng BHB. Pagkatapos nito ay pinaputukan na 
ang bahay. Ayon pa rin sa ulat, ninakawan pa ang mga 
biktima. Kabilang sa mga ninakaw ang nakaimbak 
na mga binhing mais. 


MAYO 1. Limang tao ang pinatay kabilang ang isang 
guro at isang 13-taong gulang na bata sa Darong, 
Sta. Cruz, Davao del Sur. Walang indikasyon ng 
paglaban ang lima nang ipakita sa kanila ang isang 
search warrant taliwas sa ipinopropaganda ni 
Chief Supt. Eduardo Matillano, regional police 
director sa Timog Mindanao. Pinagbibintangan 
ang mga pinatay na sibilyan bilang mga teroristang 
may kinalaman sa pagpapasabog sa Cotabato City 
noong Abril. 


UNANG HATI NG MAYO. Hinamlet ang mamamayang 
Banwaon ng Barangay Tabon-Tabon, San Luis, 
Agusan del Sur pagkatapos silang pagbintangan 
ni Mario Napungahan, isang lider ng CAFGU, ng 
pagkupkop ng mga Pulang mandirigmang pumatay 
umano sa isa niyang tauhan. Ang mga Banwaon ay 
sapilitang tinipon sa Kilometer 
29 sa naturang bayan, malapit 
sa isang detatsment ng AFP. 
Dahil sa kagutuman, napilitan 
muling lumikas ang mga Banwaon 
patungong Balit, 22 kilometro ang 
layo mula sa Kilometer 29. 


ABRIL 15. Minasaker ng isang seksyon ng 73" IB 
at CAFGU ang anim katao sa Pangyan, Barangay 

Tamugan, Marilog District, 
Davao City. Bukod sa anim 
na namatay, may anim ding 
nasugatan kabilang ang 
tatlong bata. Naganap ang 
masaker sa kasalan ng 
mga kasama sa BHB. 
Kabilang sa namatay si 
Apolonio Enoc, 64, isang 
lider magsasaka ng Farmers 
Association of Davao City 
at ninong sa kasal. Buhay pa 
si Enoc sa unang bugsuan 
ng putok at sa binti lamang 
ang tama. Sa halip na dalhin 
sa ospital, tinuluyan itong 
patayin ni Loreto “Toto” 
Palma, isang CAFGU. 
Kabilang sa mga namatay 
sina Edgar Blas, Jaime 
Dakula, Luisita Icapan, 
Warlito Bayanban at 
Charles Bayanban. 


MULA ABRIL 2000. Sa Sulu, 
may lima nang masaker 
at pitong pagpatay ang 
nangyari. Ang mga bayan 
ng Patikul, Luuk, Pana- 
mal, Talipao, Indanan at 
Parang ay laging target 
ng pambobomba at mga 
operasyong militar. Laga- 
nap ang pwersahang pag- 
papalikas, panununog ng 
mga bahay ng mga sibil- 
yan, pagpatay, harasment, 
demolisyon at iligal na 
panghahalughog. 

Tugon ng mamamayan sa mga lansakang paglabag 
sa mga karapatang-tao sa Oriental Mindoro 


SA KABILA NG MATINDING TEROR NA INIHAHASIK NG TASK FORCE BANAHAW SA ISLA 
ng Mindoro, nagawa pa ring maglunsad ng Bagong Alyansang Makabayan 
(BAYAN) at Bayan Muna ng isang rali-demonstrasyon na dinaluhan ng 
mahigit 500 mamamayan sa Calapan City. Sa araw ng libing ni Edelberto 
“Choy” Napoles Jr., 26, nitong Hunyo 4, kinundena ng BAYAN at Bayan 
Muna ang Task Force Banahaw sa mga karumal-dumal na krimen nito 
sa mamamayan. 

Si Napoles ang pinakahuling biktima ng pamamaslang ng death squad na 
binuo ng Task Force Banahaw na nasa pamumuno ni Col. Jovito Palparan. Si 
Palparan din ang kumander ng 204” Bde na nakabase sa Oriental Mindoro. 
Pinatay si Napoles noong Mayo 28 sa Lumangbayan, Calapan City habang 
ang kasama niya na si Ruel Landicho ay sugatan. Kinilala ang mga salarin 
na sina Aniano “Silver” Flores at Larry “Mike” Aparato, parehong taksil sa 
rebolusyonaryong kilusan at myembro ng death squad ni Palparan. 

Si Napoles ay secretary-general ng Bagong Alyansang Makabayan at 
coordinator ng Bayan Muna sa ikalawang distrito ng Oriental Mindoro. Si 
Landicho naman ay organisador ng PAMALAKAYA. 

Ika-16 na si Napoles sa Oriental Mindoro na biktima ng walang habas na 
pamamaslang ng death squad at ng 204? Bde. Ayon sa Bayan Muna, ilan sa 
mga biktima ay sina Ramon Termida, na pinatay ni Boyet Jocson noong Abril 
15, 2001, Lando Cabagay na binaril ng CAFGU noong Oktubre 6, 2001: 
Roger Fernando na pinatay ng mga elemento ng 6!" Special Force Company 
noong April 8, 2001, Emilio Santillan, Expedito at Manuela Albarillo, na 
pinaslang ng mga sundalo ng 16? IB noong Abril 8, at Ruben Apolinar at 
Rodriga Florida-Apolinar, na pinatay ng mga elemento ng 52" Regional 
Command Company ng 204” Bde noong Mayo 21. 

Iginigiit ng Bayan Muna sa rehimeng Macapagal-Arroyo na magsampa 
ng kasong kriminal laban kay Colonel Palparan at sa 204? Bde dahil sa 
serye ng mga pagpatay na ginagawa nito at ng inaalagaan nitong death 
squad. Samantala nagbanta noong Mayo 22 ang Kilusang Magbubukid ng 
Pilipinas (KMP) na magsasampa ng class suit (kasong isinasampa para sa 
pangkalahatang interes) laban Task Force Banahaw kapag di itinigil ang 
walang habas na operasyong militar sa buong isla ng Mindoro. Anang KMP, 
kukumbinsihin nila ang lahat ng pamilya ng mga biktima ng paglabag sa mga 
karapatang-tao partikular yaong mga kapamilya ng 15 sibilyang minasaker sa 
Naujan, Oriental Mindoro noong Mayo 16. 

Pinananagot ng KMP si Col. Jovito Palparan bilang direktang responsable 
sa malawakang paglabag sa mga karapatang-tao. Inihapag ng KMP, ng 
panrehiyong organisasyon nito sa Timog Katagalugan at iba pang lokal 
na organisasyon sa rehiyon ang reklamo sa Department of Interior and 
Local Government. Iginiit na rin nito kina Defense Sec. Angelo Reyes 
at Lt. Gen. Roy Cimatu, bagong hepe ng AFP, ang kagyat na pagtigil ng 
mga operasyon sa isla. 

Mga anti-globalisasyong pagkilos, sumusulong 


a nakaraang dalawang taon, ibayong sumigabo ang 

mga paglaban sa imperyalistang “globalisasyon” sa 
iba't ibang bahagi ng mundo. Kinatangian ito ng mga 
dambuhalang demonstrasyon sa loob at labas ng mga 
sentro ng kapitalismo at malalawak na mga taktikal na 
alyansang sumasaklaw ng ilandaang organisasyon at 
indibidwal. Tunay ngang hindi na makapagtipon saan 
mang dako ng daigdig ang mga monopolyong burges 
na mga negosyante at pulitiko nang hindi hinaharap ng 
malawakang protesta ng mamamayan. Bilang tugon, 
marahas na binubuwag ng mga lokal na 
pwersang militar at pulis ang karamihan 


MELBOURNE, AUSTRALIA: Umabot sa 30,000 ang 
nagprotesta sa pagbubukas ng World Economic Forum 
(WEF) sa Melbourne noong Setyembre 2000. 

SA BRAZIL, idinaos noong Enero 2001 ang World 
Social Forum na dinaluhan ng mahigit 10,000 
parlamentarista, siyentista, lider unyon at aktibista 
mula sa iba't ibang panig ng daigdig. Itinaon ang 
porum sa WEF sa Davos, Switzerland---isang pulong 
ng pinakamalalaking kumpanya sa buong mundo. 

QUEBEC, CANADA: Naging sentro ng mga protesta 

ang Quebec noong Abril 2001 nang 


sa mga demonstrasyon. 

Habang nakatuon sa iba't ibang 
internasyunal na institusyon at pulong 
ng mga imperyalista (IMF, WB, WTO, 
FTAA, Group of 8, EU Summit, WEF), 
ang mga raling ito ay pawang lumalaban 
sa mga pang-ekonomyang patakaran 
ng imperyalismo na pumipinsala sa 
mga malakolonya, mga sekundaryong 
kapitalistang bansa at sa mamamayan ng 
daigdig. Palagiang tema ng mga protesta ang 
pagtutol sa “globalisasyon” at sa kaakibat 
na patakarang liberalisasyon, pribatisasyon, 


Hindi na 
makapagtipon 
saan mang dako 
ng daigdig ang 
mga monopol- 
yong burges na 
mga negosyante 
at pulitiko nang 
hindi hinaharap 
ng malawakang 
protesta ng 
mamamayan. 


idaos dito ang Summit of the Americas. 
Marahas na binuwag ng pulisya ang 
mga rali at umabot sa 400 ang mga 
inarestong demonstrador. 

GOTHENBURG, SWEDEN: Mahigit 
20,000 ang dumagsa at nagrali sa 
Gothenburg habang idinaraos doon ang 
European Union Summit noong Hunyo 
2001. Binatikos ng mga nagrali ang 
“globalisasyon”. Sinalakay, binatuta at 
pinaputukan ng mga pulis ang isang hanay 
ng mga demonstrador. Mahigit 500 ang 
inaresto at daan-daan ang nasugatan, tatlo 
sa kanila dahil sa tama ng bala. 


deregulasyon at denasyunalisasyon ng mga 
pambansang ekonomya. 

Ilan sa pinakatampok ang sumusunod: 

SEATTLE, USA: Sa tinaguriang “Battle in Seattle”, 
dumagsa sa lansangan ng syudad na ito noong 
Nobyembre 1999 ang mahigit 60,000 katao upang 
tutulan ang mga patakaran ng “globalisasyon”. 
Nakatuon ang mga demonstrasyon sa pagbubukas 
ng pulong ng World Trade Organization. Nang 
sumiklab ang kaguluhan, nagpataw ng batas militar 
ang gubyernong US sa mga lansangan ng Seattle at 
marahas na binuwag ang mga demonstrasyon. Ang 
“Battle in Seattle” ang kauna-unahang malaking 
anti-“globalisasyong” demonstrasyon na inilunsad sa 
mismong bakuran ng imperyalismong US. 

PRAGUE, CZECH REPUBLIC: Itinaon ng mahigit 
50,000 aktibista ang kanilang mga rali sa pagbubukas 
ng pagpupulong ng IMF at WB noong Setyembre 
2000. Tulad ng inaasahan, marahas na binuwag ng 
mga pulis ang mga demonstrasyon. 

GENOA, ITALY: Umabot sa 200,000 
demonstrador ang marahas na dinispers 
ng 20,000 pulis sa Genoa, Italy noong Hulyo 
2001. Itinaon ang mga protesta sa pagbubukas 
ng pulong ng Group of 8 na kinabibilangan ng 
walong pinakamayayamang bansa sa mundo. Isang 
demonstrador ang binaril, napatay at pinasagasaan pa 
sa armored vehicle ng pulisya. Marami ang nasaktan 
at marami rin ang iligal na inaresto. 4 

BRUSSELS, BELGIUM: Umabot sa 80,000 #zi 
manggagawa at iba pang mamamayan ang ,.- 
nagrali sa Brussels dalawang araw bago 4 
ang pagdaraos dito ng European Union 
Summit noong Disyembre 2001. Iginii 
ng mga nagrali ang pagpapababa ng 
disempleyo, mas maayos na mga,# 
serbisyong panlipunan, mas masaklaw 
na karapatan ng mga manggagawa 
at mas maayos na kalagayan sa 


paggawa. 

BARCELONA, SPAIN: May 300,000 mamamayan ang 
nagprotesta sa Barcelona laban sa “globalisasyon”. 
Idinaos ito kasabay ng pagdaraos ng European Union 
Summit noong Marso ng taong ito. Marahas na 
binuwag ng mga pulis ang rali, gamit ang tirgas at iba 
pang instrumento para sa riot dispersal. Umabot sa 


10 ang nasaktan at 50 ang inaresto. 


WASHINGTON DC, USA: Noong Abril 2002, umabot 
sa 100,000 demonstrador ang nagtipon sa Washington 
DC, kasabay ng pagbubukas doon ng Ministerial 
Meeting ng WTO. Bukod sa mga panawagang anti- 
"elobalisasyon”, nanawagan din ang mga nagrali 
laban sa “digmang kontra-terorismo” ng US at sa 


terorismo ng Israel sa Palestine. 


a iba't ibang dako ng mundo, 

kumikilos ang milyun-milyong 
aping mamamayan upang igiit ang 
kanilang mga interes at karapatan 
at labanan ang “globalisasyon” 
at iba pang dikta ng International 
Monetary Fund (IMF) at World 
Bank (WB). 

Nitong unang linggo ng Hunyo, 
nagbantang magwelga ang mahigit 
950,000 manggagawa sa Germany 
upang maggiit ng 6.5% pagtaas 
sa kanilang sahod. Kaugnay 
nito, nagbanta rin ng welga ang 
mahigit 300,000 manggagawa 
mula sa sektor ng seguro, bangko 
at serbisyo. Mula pa noong 
kalagitnaan ng Mayo, inilunsad ang 
ganitong mga pagkilos sa Berlin 
at iba pang lunsod ng Germany sa 
kauna-unahang pagkakataon mula 
1920. 

Noong Abril 16, may 13 milyon 
manggagawa sa Italy ang naglunsad 
ng malawakang welga na ipinana- 
wagan ng Confederazione Generale 
Italiana del Lavoro (CGIL), ang 
pinakamalaking pederasyon ng 
mga unyon sa bansa. Kaugnay nito, 
dalawang milyong mamamayan 
ang naglunsad ng mga aksyong 
masa sa lansangan sa iba't ibang 

lugar sa bansa. Dalawang milyong 
manggagawa rin ang nagrali sa 
Rome noong Marso 23. 

Inilunsad ng mga manggagawa 
ang mga pagkilos na ito upang 
tutulan ang plano ng gubyerno ni 
Silvio Berlusconi na baguhin ang 
mga batas sa paggawa sa bansa 
upang maging mas madali ang 
pagsisisante at iba pang anyo ng 
pang-aapi sa mga manggagawa. 

Sa India, mahigit 10 milyong 
empleyado ng gubyerno ang 
naglunsad ng pangkalahatang welga 
noong Agosto 2001 upang iprotesta 
ang planong pribatisasyon ng mga 
korporasyon ng kuryente. 

Noong Agosto 2001 din, 
iniulat ng Congress of South 
African Trade Unions na umabot 
sa limang milyong manggagawa 
ang nagwelga laban sa planong 
pribatisasyon na itinutulak ng 
IMF. 

Noong Hunyo 2000 sa Argen- 
tina, umabot sa 7.2 milyong mang- 
gagawa ang sumuporta sa 24-oras 
na pangkalahatang welga upang 
tutulan ang mga bagong batas 
sa paggawa na ipinataw ng IMF, 
kabilang ang ibayong pagpapababa 
sa minimum na sahod at pensyon. 


Mga kilusang masa laban 
sa mga imperyalistang dikta, 
lumalakas sa buong daigdig 


Sa Africa, milyun-milyong 
mamamayan ang tumututol sa 
patakarang pribatisasyon at deregu- 
lasyon ng IMF. Sa Angola, libu- 
libong manggagawa mula sa pam- 
publikong sektor ang naglunsad 
ng apat-na-araw na welga laban 
sa programang pribatisasyon ng 
gubyerno at laban sa pakanang 
pagpapababa sa minimum na 
sahod. 

Nagkaroon din ng malalaking 
pagkilos sa Kenya, Malawi, Zambia 
at Mozambique laban sa mga 
kundisyong ipinapataw ng IMF 
kapalit ng ipinapautang nito sa 
kani-kanilang gubyerno. 

Noong Disyembre 2001, bago 
tuluyang gumuho ang sistemang 
pampinansya ng bansa, naganap sa 
Argentina ang dalawang araw ng 
madudugong protesta laban sa mga 
hakbang ng pagtitipid ng gubyerno. 
Noong Mayo 2000, umabot sa 
80,000 ang nagpahayag ng pagtutol 
sa mga hakbang pagtitipid ng 
gubyerno na dikta ng IMF. 

Sa Bolivia, humantong sa 
pagdedeklara ng batas militar at 
pag-atras ng dalawang dayuhang 
kumpanya sa bansa ang ilang 
linggong protesta ng mamamayan 

doon laban sa planong pribatisasyon 
ng sistema sa tubig. Daan-daang libo 
ang tuluy-tuloy na naglunsad ng mga 
rali, kabilang ang mga unyon ng mga 
manggagawa, mga guro, ilampung 
organisasyon at pederasyon ng mga 
magsasaka at mga estudyante. 

Sa Ecuador, ilampung libo ang nag- 
lunsad ng mga welga, protesta at mga 
pag-aalsa laban sa dolyarisasyon (pag- 
abanduna sa sariling salapi at paggamit sa 
dolyar ng US bilang kapalit) ng kanilang 
ekonomya at iba pang dikta ng IMF. 
Naging matingkad ang protesta ng mga 
pambansang minorya sa umpisa ng 
taong 2000 na nilahukan ng 40,000 
katao. Batas militar ang tugon ng 
gubyernong Ecuadorian noong Pebrero 
2001 sa malalawak na pag-aalsa ng 
mamamayan. 

Noong Pebrero 2002, mahigit 
50,000 mamamayan ang naglunsad ng 
demonstrasyon sa Porto Alegre, Brazil 
upang tutulan ang “globalisasyon”. 

Nagkaroon din ng gayong mga 
pagkilos sa Costa Rica, El Salvador, 
Colombia, Paraguay, Peru at Venezuela. 

Nagkaroon ng mga anti-“globali- 
sasyong” pagkilos sa Belgium, United 
Kingdom at iba pang bansa sa Europe. 

Sa Turkey, libu-libo ang nagprotesta 
noong Marso 2001 laban sa planong 
“pansalba” ng IMF sa pinalubog nitong 
ekonomya ng bansa. Noong Setyembre 
2001, tinutulan ng mamamayan ang plano 
ng IMF, kasabwat ang gubyerno rito 
para itaas ang presyo ng langis, ipako 
ang sahod sa pinakamababang antas at 
“repormahin” ang pagbubuwis. 

Sa South Korea, mahigit 20,000 
manggagawa ang nagrali noong Setyem- 
bre 2000 upang labanan ang pribatisasyon 
at restructuring (pagrereorganisa) ng 
mga korporasyon na magreresulta sa 
malawakang tanggalan. 

Mayroon ding mga protesta sa 
Indonesia, Malaysia, Thailand at 
Pilipinas. 

Palayain ang mga detenidong 
pulitikal sa buong mundo! 


SA BUONG MUNDO, NAGDURUSA SA LOOB NG MGA REAKSYUNARYONG 
plitan ang libu-libong mamamayang militanteng lumaban sa 
pag-iral ng mapang-api at mapagsamantalang sistema. Gaya ng 
216 at paparami pang bilanggong pulitikal sa Pilipinas, sina 
Abdulla Ocalan, Abimael Guzman, Mumia Abu-Jamal, Tian 
Chua at Memik Horuz ay nakakulong sa mga piitan sa Turkey, 
Peru, US at Malaysia. Ito ang mga tampok na kaso ng laganap 
na detensyong pulitikal sa buong mundo. Ang pagpapalaya sa 
kanila ay iginigiit ng International League for People's Struggles 
(ILPS). Patuloy na lumalakas at lumalaganap sa buong daigdig 
ang panawagan para sa pagpapalaya sa kanila at sa lahat ng mga 
detenidong pulitikal. 


ABDULLA OCALAN. Nakakulong mula 1999 sa isang 
isolation cell (seldang nagbubukod sa bilanggo) sa 
Turkey si Ocalan. Nang dinakip, siya ay tagapangulo 
ng Kurdistan Workers Party (PKK) na lumalaban para 
sa karapatan sa pagpapasya-sa-sarili ng 40 milyong 
Kurd sa timog-silangang Turkey. Pinatawan ng Turkish State 
Security Court ng sentensyang kamatayan si Ocalan sa kasong 
pagpatay at pagtataksil sa bayan kaugnay ng pamumuno niya sa 
PKK at sa rebolusyonaryong armadong pakikibaka. 


a.” ABIMAEL GUZMAN. Nang madakip noong 1992, si 

Abimael Guzman ay pinuno ng Sendero Luminoso 

(Partido Komunista ng Peru) na namumuno sa 

' armadong pakikibaka sa Peru. Ikinulong siyang nag- 

"iisa sa isang selda sa ilalim ng lupa (underground 

cell). Kasalukuyan siyang maysakit dulot ng makahayop na 
kalagayan ng kanyang piitan. 

Bukod sa pagtortyur kay Guzman, patuloy na pinahihirapan 
ng reaksyunaryong rehimen sa Peru ang mga detenidong pulitikal 
at mga bihag ng digma sa pamamagitan ng paghihiwalay at 
pagkulong sa kanila sa madidilim na concentration camp na 
nakakalat sa bansa. Hindi miminsang minasaker ang daan-daang 
mga detenido sa loob ng mga kulungan, laluna sa ilalim ng 
rehimen ng diktador na si Fujimori. 

MUMIA ABU-JAMAL. Pinatawan ng sentensyang kama- 
tayan si Abu-Jamal noong 1982 batay sa isang gawa- 
gawang kaso ng pagpatay sa isang pulis. Ikinulong 
siya sa Philadelphia sa US mula noon. Si Abu-Jamal 
ay dating kasapi ng Black Panther Party, isang 
rebolusyonaryong organisasyon ng mga Afro-American sa US. 


Sundan sa “Detenidong pulitikal...”, pahina 16 

Ambus inilunsad sa Calbayog City 


Inambus ng isang iskwad ng Bagong Hukbong 
Bayan (BHB) ang trak na sinasakyan ng militar sa 
Calbayog City nitong Hunyo 4. Kaagad namatay ang 
isang sundalo na kabilang sa 63" IB na nakabase 
sa Urdaneta Village, Lavezares, Northern Samar. 
Naganap ang ambus bandang alas 7 n.g. sa Tinambacan 
District, 30 kilometro mula sa sentro ng Calbayog 
City. 


2 sundalo, patay sa engkwentro 
sa Quezon 


Dalawang sundalo ang namatay sa engkwentro sa 
pagitan ng BHB at composite force ng mga militar 
nitong Hunyo 6. Naganap ang labanan sa Barangay 
Ilayang Bagumbongan, Pagbilao, Quezon. Bandang 
ala-una n.h. naganap ang labanan sa pagitan ng BHB 
at ng pinagsanib na mga elemento ng 76" IB, 4™ 
Intelligence Security Unit, 4th Military Intelligence 
Group at 417 PNP Mobile Group na pinamunuan 
ni Lt. Jarold Jale. 


Pulis, sugatan sa labanan 
sa Bohol 


Um Isang pulis ang nasugatan nang 

makaengkwentro ng BHB ang nagpa- 

VA patrulyang tim ng mga pulis sa Barangay 

Garcia, San Miguel, Bohol nitong 

Hunyo 3. Nagsimula ang labanan bandang alas-5 
ng hapon. 


Despotikong ex-mayor pinarusahan 
ng BHB sa Camarines Sur 


Pinarusahan ng BHB noong May 28 si Leoncio 
Gan, 64, dating alkalde ng Goa, Camarines Sur. 
Inambus ng BHB ang sasakyan ni Gan habang 
papalapit ito sa Goa Central School. 

Malaon nang nasa talaan ng mga dapat parusahan 
si Gan dahil sa kanyang pagiging despotikong warlord 
at sa maraming utang na dugo sa rebolusyonaryong 
kilusan at mamamayan. 

Naging meyor si Gan mula 1988 hanggang 1998 at 
kilala sa pagiging sagadsaring kontra-rebolusyonaryo. 


“Detenidong pulitikal...” mula sa pahina 15 


Ang kalakasan ng organisasyong ito ay mula dekada 
1970 hanggang dekada 1980. 

Sapul nang patawan siya ng sentensya, si Abu- 
Jamal ay ipiniit sa isang isolation cell. Pinagbabawalan 
siyang makipag-usap kanino man at maglabas ng 
mga pahayag. Dalawang beses nang nasuspinde ang 
pagpapatupad ng sentensya kay Abu-Jamal dahil sa 
malakas na protesta sa loob at labas ng US. 


TIAN CHUA. Inaresto ng pulisya ng Malaysia si Tian 
noong Abril 10, 2001 sa ngalan ng Internal Security 
Act, isang batas na nagpapahintulot sa pag-arestong 
pansansala (preventive arrest) at pagbibilanggo nang 
walang kaso, walang paglilitis at walang-taning. 
Sa kabila ng kawalan ng ebidensya, idineklara ng 
Inspector-General ng pulisya na si Tian ay sangkot 
sa planong pabagsakin ang gubyerno ni Mahathir 
Muhammad. 

Bago siya ikinulong, si Tian ay pangalawang 
tagapangulo ng National Justice Party at puspusang 
nagtatanggol sa mga karapatang-tao hindi lamang sa 
Malaysia kundi pati sa ibang bansa. 

Dalawang buwan siyang ibinartolina bago inilipat 
sa notoryus na Kamunting Detention Center. 


MEMIK HORUZ. Si Horuz ay inaresto 
noong Hunyo 2001 dahil sa paglathala 
ng panayam sa Kurdish Workers” Party 
sa kanyang pahayagan. Isa siyang 
progresibong mamamahayag sa Turkey 
na militanteng nagtatanggol sa demokratikong 
karapatan ng mamamayan. Upisyal din siya ng 
ILPS. 

Nakabilanggo siya sa isang isolation cell. Tinutu- 
tulan ito ng Turkish Medical Association at Turkish 
Bar Association (asosasyon ng mga abugado) dahil sa 
seryosong sikolohikal na epekto nito sa mga bilanggo 
sa bansa. 

Hadlangan 

ang interbensyong militar 
ng US -- BHB-Dulong 
Timog Mindanao 


Idiniin ni Dencio 
Madrigal, tagapagsalita ng 
Valentin Palamine Com- 
mand (VPC) ng BHB sa 
Dulong Timog Mindanao, 
na handa ang rebolus- 
yonaryong kilusan sa rehi- 
yon na hadlangan ang 
pagpasok ng mga tropang 
militar ng US dito. 

Sa isang pahayag, mari- 
in ding kinundena ni 
Madrigal ang mga teroris- 
tang atake sa Cotabato 
City noong Abril na ikina- 
matay ng 15 katao at 
ikinasugat ng mahigit 100 
pa. Ani Madrigal, ginaga- 
mit ngayon ng gubyerno 
ang nakababahalang sit- 
wasyon sa rehiyon upang 
bigyang-daan ang pag- 
papalawig ng interben- 
syong militar ng US at ang 
ekstensyon nito sa rehiyon. 
Noong Mayo 9 ay inilabas 
din ng Malakanyang ang 
Memorandum Order No. 61 
na nag-uutos ng pagdagdag 
ng mga tropang militar sa 
Mindanao. 

Kasabay ng paghayag 
ng kahandaan, nanawagan 
din ang VPC sa mama- 
mayan ng Dulong Timog 
Mindanao na hadlangan ang 
interbensyong militar ng 
US sa rehiyon. 

Tatlong pulis sugatan sa ambus ng BHB sa Sarangani 


Tatlong pulis ang nasugatan nang ambusin ng isang pangkat ng BHB 
ang mga nagpapatrulyang elemento ng 1206" Provincial Mobile Group ng 
PNP noong Abril 16 sa Maasim, Sarangani. Nangyari ang ambus dakong 
6:30 n.u. 


Pagsanib ng 264 myembro CPLA sa AFP, 
tinuligsa ng BHB-Kordilyera 


“May kinakandiling teroristang pangkat ang rehimeng Macapagal- 
Arroyo!” Ito ang ang mariing pahayag ni Ka Martin Montana, tagapagsalita 
ng Chadli Molintas Command (CMC) ng BHB sa Kordilyera kaugnay ng 
pormal na pagsanib ng 264 na myembro ng Cordillera People's Liberation 
Army (CPLA) sa AFP noong Mayo. Aniya, malaki ang pananagutan ng 
CPLA sa rebolusyon at mamamayan dahil sa mahabang rekord ng krimen 
nito tulad ng pagpatay sa mga militanteng lider Igorot. 

Ang integrasyon ay kinumpirma ni Defense Sec. Angelo Reyes noong 
Mayo 24 at pormal na sinimulan ang mga pagsasanay para rito nitong Hunyo 
1. Iniutos ito ni Gloria Macapagal-Arroyo noong Setyembre 1, 2001. 

May 1,200 pang elemento ng CPLA na bubuuin sa anim na kumpanya 
ng CAFGU at idedeploy sa anim ding prubinsya sa Kordilyera upang 
labanan ang BHB. 

Pinabulaanan din ng CMC ang ipinagkakalat ng CPLA na naghahangad 
ito ng pakikipag-negosasyon sa BHB. Anang CMC, itinuturing nito ang 
CPLA bilang teroristang grupo at ang mga lider nito bilang mga kontra- 
rebolusyonaryong taksil at mga kriminal na mersenaryo. Kinumpirma naman 
ng CMC ang pagbalik sa BHB ng ilang myembro ng CPLA dahil sa di 
masikmurang mga kriminal na aktibidad ng huli. 


8 kalansay, nahukay sa North Cotabato 


Walong kalansay ang nahukay ng mga residente ng Sityo Natipakan, 
Barangay Latagan, Matalam, North Cotabato noong Mayo 22 matapos ang 
halos 18 taong paghahanap. Ang walo ay biktima ng pananalbeyds ng mga 
pasistang tropa. Kinilala ng kanilang mga pamilya ang walo na sina Esperidion 
Tableyo, Diosdado Sarsi, Domingo Granatos, Cristituto Tanyan, Jimmy 
Lobitos, Norman Villavito, Jericho Cabanias at Mitchie Elejo, pawang mga 
sibilyang sinalbeyds ng dating PC-INP, Civilian Home Defense Forces at 
AFP. Pinatay ang mga biktima noong Hulyo 14, 1984 pagkatapos ng isang 
engkwentro sa pagitan ng BHB at militar sa nasabing barangay. 


CARP sa Mindanao, inutil 
sa harap ng komersyalisasyon ng agrikultura 


Inilantad ng mismong mga sinasabing benepisyaryo ng 
Comprehensive Agrarian Reform Program (CARP) sa Mindanao 

na mula't sapul ay inutil ang CARP sa harap ng 
malawakang komersyalisasyon ng agrikultura sa 
Mindanao. 


Inilantad nila sa Mindanao Caucus on Commercial 
Farms nitong Hunyo 7 na tinalo ng komersyalisasyon ang 
pagpapatupad ng CARP sa pamamagitan ng malawakang 
pagpapalit-gamit ng lupaing agrikultural mula pa 1988, 
kabilang dito ang mga lupaing naipamahagi na sa ilalim 
ng CARP. 

Upang masaklaw ng mga komersyal na plantasyon 
ang mga lupaing dapat naipamahagi na sa mga magsasaka 
sa ilalim ng CARP, gumagawa ang mga may-ari ng 
plantasyon ang iba't ibang paraan upang makamit ang 
pagpapalit-gamit sa naturang mga lupain, pagtransporma 
sa mga magsasaka tungo sa pagiging manggagawang 
bukid na lamang, pagpapaloob sa mga magsasaka sa 
mga “kooperatiba” para ito na lamang ang kinokontrata 
ng plantasyon at pagbubuo ng mga production profit 
sharing contact (kontrata para sa hatian ng kita mula 
sa produksyon). 


Sobra-sobrang pag-agrabyado at pagsasamantala ito 
sa mga magsasaka. Sa kalagayan ng mga manggagawang 
bukid, mas madali nang napapatalsik ang mga magsasaka 
mula sa mga plantasyon. Sa pamamagitan ng nailahad na 
mga kaparaanan, mga 20,000 manggagawang bukid sa 
mga plantasyon ng saging sa Mindanao na ang napatalsik 
sa trabaho dulot ng komersyalisasyon ng mga sakahang 


akala nila'y napasakanila na. 


Bilang ng mga welga tumaas nang 
11% sa unang 5 buwan 


Tumaas nang 11% ang bilang ng 
welga sa buong bansa mula Enero 
hanggang Mayo habang 180% naman ang 
inilaki ng bilang ng mga manggagawang 
lumalahok dito. Nagbabanta pang mag-walk out sa 
trabaho ang mahigit 53,000 mula sa 292 empresa dahil 
sa mga nakabiting usapin sa paggawa. Tumaas din nang 
22% ang bilang ng mga strike notice na isinampa sa 
Department of Labor and Employment sa loob ng pareho 
ring panahon. Samantala, nanganganib na mawalan ng 
trabaho ang libu-libong manggagawa dahil sa bantang 
pagsasara ng 521 komersyal na empresa bunga umano 
ng kahirapan sa pinansya. 

Pambansang araw ng protesta 
PPA, mariing 
tinutulan 

ng mamamayan 


“GMA KALAMPAGIN, PPA TANGGALIN!” ITO 
ang tema ng akyong masa sa Kamaynilaan 
nitong Hunyo 5 na naghudyat sa Pambansang 
Araw ng Protesta laban sa purchased 
power adjustment (PPA). Ang pagkilos ay 
pinangunahan ng koalisyong People Opposed 
to Warrantless Electricity Rates (POWER) 
at ng Bagong Alyansang Makabayan 
(BAYAN). 

Bandang alas-9:00 n.u., nagtipon ang 
ilanlibong mamamayan sa Quezon Memorial 
Circle sa Quezon City at sinimulan ang 
protesta sa pamamagitan ng isang motorcade. 
Binagtas nito ang EDSA, Sangandaan, 
Caloocan City, Malate, Sta. Mesa at 
Sampaloc, Maynila, at tumuloy sa Welcome 
Rotonda, Quezon C ity. Nakilahok sa pagkilos 
ang mga doktor at iba pang empleyado ng 
Philippine Heart Center sa pamamagitan ng 
isang noise barrage sa bungad ng ospital. 

Mula sa Welcome Rotonda, nagmartsa 
ang mga demonstrador patungong tulay ng 
Mendiola sa Maynila upang kumprontahin 
si Macapagal-Arroyo kaugnay ng pitong 
sentimong pagtaas ng singil sa PPA mula 
Abril hanggang Mayo. Nauna rito”y binatikos 
nila ang planong pribatisasyon ng National 
Transmission Corporation, ang kumpanyang 
nangangasiwa sa mga linya ng kuryenteng 
likha ng NAPOCOR. 

Ani Lolita Donato, tagapagsalita ng 
POWER, “ang mahirap kay Presidente 
Arroyo, ayaw niyang amining bigo 
ang pribatisasyong aniya'y solusyon 
(sa mataas na singil sa kuryente) 

Balita 


at pinatibay lamang nito ang 
monopolyong kontrol sa industriya 
(ng kuryente)”. 

Sinabi naman ni Renato Reyes, 
tagapagsalita ng BAYAN, na 
ngayon ay nailantad na ng mili- 
tansya ng publiko ang kamuhi- 
muhing PPA at ang sakunang 
dala ng pribatisasyon sa serbisyo 
sa kuryente na ipinatutupad ng 
rehimeng Macapagal-Arroyo. “Ang 
susunod na hakbang ay ipagpatuloy 
ang mga protesta upang ganap na 
alisin ang PPA sa ating mga bayarin 
at itatag ang isang maka-Pilipinong 
industriya ng kuryenteng malaya 
sa mga monopolyo at dayuhang 
interes.” Idinagdag pa ni Reyes na 
ipagpapatuloy ng BAYAN ang mga 
pagkilos laban sa PPA hanggang 
sa okasyon ng State of the Nation 
Address ni Macapagal-Arroyo sa 
Hulyo. 

Sa tulay ng Mendiola, inihudyat 
ng POWER at BAYAN ang sabay- 
sabay na noise barrage. 

Buong maghapon ay bukas ang 
mga protest center kung saan 
pinatatakan ng “Paid Under Protest” 
ang mga bill ng Meralco. Rumurok 
ang protesta bandang alas-9:00 
hanggang alas-10:00 ng gabi nang 
kusang magpatay ng kuryente 
ang iba't ibang komunidad sa 
Kamaynilaan upang ipakita ang 
mariing pagtutol sa PPA. 

Ang pambansang pagkilos laban 
sa PPA ay nilahukan din ng mama- 
mayan sa Baguio City, Pampanga, 
Bulacan, Laguna, Legazpi City, 
Iloilo City, Davao City at iba pang 
sentrong urban. 


P21B ninakaw ng mga mambabatas 


--Rep. Andaya 
Halos 20% o P21 bilyon ng P104 bilyong 


procurement budget (badyet para sa pagbili ng mga 
kagamitan at suplay) ang napunta sa katiwalian at 
korapsyon ng mga mambabatas, mga upisyal ng gubyerno at 
mga kontraktor noong isang taon. Inihayag ito kamakailan ni 
Rep. Rolando Andaya Jr. ng Camarines Sur. Si Andaya ang 
tagapangulo ng appropriations committee ng kongreso. 

Kabilang sa procurement budget ang pork barrel ng mga 
senador at kongresman. Bawat senador ay may P200 milyon na 
pondo para sa Priority Development Assistance Fund (dating 
tinatawag na Countrywide Development Fund) habang P65 
milyon naman ang para sa bawat kongresman. Mayroon pang 
tinatanggap na minimum na P35 milyon ang bawat kongresman 
para naman sa public works fund. Halos 60% ng badyet para sa 
mga farm-to-market road ay napupunta rin sa korapsyon. 

Ang sinasabing ninakaw na P21 bilyon pondo ay mas malaki 
kaysa sa badyet na P16.8 bilyon na inilaan ng gubyerno sa mga 
pampublikong unibersidad at kolehiyo at sa P11.8 bilyon para 
sa buong Department of Health. 


NATO nagpapalawak sa Eastern Europe 

Tinanggap ng North Atlantic Treaty 
Organization (NATO) noong Mayo 14 ang 
Russia bilang partner diumano nito sa paglaban sa terorismo, 
pagkontrol sa armas at international crisis management 
(pagharap sa internasyunal na krisis). Isang araw matapos nito, 
pinaghandaan na ng NATO ang ekspansyon sa mga kanugnog 
na bansa ng Russia. 

Ginagawang tuntungan ng US ang NATO upang magpalawak 
ng impluwensya sa Eastern Europe at makumbinse ang mga 
bansa ritong lumahok sa inihahandang digma ng US laban 
sa mga bansang ikinakategoryang “terorista”. Kasama ito sa 
plano ng pagpapalakas at paglalatag ng forward stationed 
and deployed forces, forward deterrence forces at forward 
combat and expeditionary forces sa iba't ibang bansang may 
pang-ekonomya at pampulitikang interes ang US. Magsisilbi 
rin ang mga bansang ito bilang kliyente ng US sa ibinebentang 
mga kagamitang pandigma. Tinatayang makabebenta rito ang 
Lockheed Martin at Boeing, mga korporasyon ng US sa depensa, 
ng 58-10 bilyong halaga ng mga eroplanong pandigma at $35 
bilyong halaga ng mga sandata. 

Balita 


Samantala, dumating sa Tbi- 
lisi, Georgia ang 18 sa 150 
tropang US upang magdaos ng 
pagsasanay sa mga upisyal at 
sundalong Georgian tulad ng 
ginagawa sa Pilipinas sa anyo ng 
Balikatan. Magbibigay din ang 
US ng mga armas, amunisyon 


at mga kagamitang pangkomuni- 
kasyon, medikal at pangkonstruk- 
syon sa bansa. Sa kasalukuyan, 
may lumalakas na armadong 
pakikibaka ang mamamayan sa 
Georgia. 

Nakatakdang magdaos ng 
espesyal na pagpupulong ang 


NATO sa Nobyembre sa Prague, 
Czech Republic, kasama ang 10 
pang bansa sa Eastern Europe 
na nagnanais sumapi sa orga- 
nisasyon. May 17 iba pang bansa 
sa Eastern Europe at Central 
Asia na nagpaplanong sumapi sa 
alyansa. 


Mga syudad at bayan sa Palestine, paulit-ulit na nilulusob ng mga tropang Israeli 


MULI NA NAMANG NILUSOB NG MGA TROPANG ISRAELI 
ang lunsod ng Ramallah at pinaligiran ang 
himpilan ng Palestinian Authority nitong Hunyo 
10. Hinalughog nila ang syudad at nang-aresto ng 
60 pinagsususpetsahang militante. Umatras muli sa 
paligid ng syudad ang mga Israeli noong Hunyo 12, 
pero pinanatili nila ang pagkubkob dito. Sa paglusob 
rito noong Hunyo 6, pinasabog ng mga Israeli ang 
dalawang gusali sa syudad, bilang ganti umano sa 
suicide bombing na isinagawa ng isang Palestino 
isang araw ang nakaraan. Noong Hunyo 9, pinasok ng 
mga Israeli ang Gaza City at inaresto rito ang lider ng 
Islamic Jihad sa Gaza Strip. 

Noong Mayo 31, nilusob ng mga Israeli ang 
syudad ng Nablus at ang kalapit na refugee camp 
ng Balata. Humigit-kumulang 40 tangke at APC ang 
lumusob sa Balata habang nakikipagdayalogo si Yasser 
Arafat sa ilang lider ng iba't ibang bansa kaugnay 
ng komprehensibong batas tungo sa pagbalangkas ng 
konstitusyon ng Palestine. 

Inaresto ng mga Israeli ang 400 Palestino, 
kabilang ang isang promineteng lider sa Nablus, 
mga myembro ng Fatah (organisasyon sa loob ng 
Palestinian Liberation Organization na pinamumunuan 
ni Yasser Arafat), walong aktibistang nagtataguyod 
ng kapayapaan, isang manunulat para sa Petra News 
Agency ng Jordan at mga babaeng estudyante sa 
Nablus. Pinasabog ng mga Israeli ang dalawang 
bahay kung saan may natagpuan sila diumanong 
mga bomba. 

Bago ito, nilusob ng mga tropang Israeli ang 
lunsod ng Hebron noong Mayo 30. Sakay ang mga 
nasabing tropa sa tatlong tangke, 20 APC at 20 dyip. 
Halos gabi-gabi ay nirereyd ng mga tropang Israeli 

ang mga bahay sa syudad sa paghahanap ng mga 
milisya, sandata at bomba. 

Sinundan ang mga ito ng muling paglusob 
nitong Hunyo 4 sa syudad ng Qalqilya kung saan 
naglagay ang mga Israeli ng tsekpoynt at nag- 
aresto ng pitong pinagsususpetsahang militante 
sa kalapit na bayan ng El Bireh. Nilusob ding 
muli ng mga tropang Israeli ang mga bayan ng 
Jenin at Bethlehem nitong Hunyo 5. Nagsagawa 
sila ng istraping sa Jenin gamit ang 30 tangke at 
mga helikopter na Apache at nang-aresto ng mga 
Palestino rito at sa Bethlehem. 

Sa mga nakaraang linggo, halos araw-araw ay 
may nilulusob ang mga Israeli na mga syudad, bayan 
at komunidad ng Palestine para mang-aresto ng mga 
pinagsususpetsahang militante at mang-api sa mga 
Palestino. 


Pabatid 


Ang Lupong Patnugot ng Ang Bayan ay nag-aanyaya 
sa mga mambabasa na mag-ambag sa pagpapahusay 
ng ating pahayagan sa pamamagitan ng pagbibigay 
ng mga komentaryo at mungkahi, mga balita o mga 
rebolusyonaryong karanasan na maaaring ilathala. 

Inilalabas ang AB sa limang mayor na lenggwahe sa 
Pilipinas--Pilipino, Bisaya, Hiligaynon, Iloko at Waray, 
bukod pa sa Ingles. 

Magpadala ng blangkong email sa address ng edisyong 
nais ninyong tanggapin: 


angbayan Updates pilipino-subscribe@yahoogroups.com 
angbayan updates bisaya-subscribe@yahoogroups.com 
angbayan updates english-subscribe@yahoogroups.com 
angbayan updates hiligaynon-subscribe@yahoogroups.com 
angbayan updates iloko-subscribe@yahoogroups.com 

